《书派河徐希秀才别业》
宋代·释保暹

渺渺渡头路，客心难解携。
半空山远近，寒日水东西。
漾浦渔罾小，飞沙雁阵低。
霜风起深夜，只是欠猿啼。

作者简介：释保暹，字希白，金华（今属浙江）人。普惠院僧。真宗景德初直昭文馆，九僧之一（《清波杂志》卷一一）。有《处囊诀》一卷（元吴师道《敬乡录》卷一四），已佚。今录诗二十五首。